三號強風信號

三號強風信號係香港嘅熱帶氣旋警告信號，一般市民俗稱做三號風球。上一級嘅信號係八號烈風或暴風信號，落一級係一號戒備信號。

歷史
1931年，天文台以2號同3號分別代表強風會由西南同東南吹襲香港，之後2、3號風球時有時無，最後喺1930年代尾取消呢兩個風球。而由1950年開始，天文台再喺嗰時一號風球同五號風球之間加番一個三號強風信號，用到而家。

2007年之後，發三號嘅標準由以前只意思
三號強風信號係指香港近海平面而家或者估計會普遍吹強風，持續風速有每小時41至62公里，陣風更加可能超過每小時110公里，而且風勢可能持續。雖然有時強雨帶會令到香港吹強風，但係因為風勢唔會持續，所以都唔會出三號強風信號。

2004年至今嘅發出記錄 

粗體嘅熱帶氣旋最後香港天文台要出八號烈風或暴風信號或更高信號。
橙色係取代一號戒備信號發出嘅三號強風信號；粉紅色係直接發出，或取代強烈季候風信號嘅三號強風信號；藍綠色係取代較高熱帶氣旋警告信號嘅三號強風信號。

出三號嘅爭議
2006年8月3日，颱風派比安喺香港西南260公里掠過，天文台因為預計港內唔會持續吹烈風而只係發出三號強風信號。但係嗰日下晝香港嘅10分鐘平均風速間中達烈風程度，包括啟德。尖沙咀天星碼頭同啟德錄得每小時平均風速最高有每小時58公里，中環碼頭亦有每小時54公里。香港西南部風勢更加強，錄得暴風程度嘅平均風速，長洲最高每小時平均風速為每小時103公里。嗰日市面大受影響，風暴吹襲嘅時候全港塌樹約700宗，超過300班航班取消。一段喺尖沙咀天星碼頭影嘅新聞片段喺網上廣泛流傳，片段入面碼頭嘅資源回收箱畀風吹倒，撞去一個女途人到，途人要抱著旗桿避風，情況驚險。

事件引起社會強烈反響，天文台嗰日唔發八號烈風或暴風信號嘅決定被質疑，香港地下天文台創辦人同網主方志剛嚮8月3號發表網誌《你知道天文台欺騙了你嗎？》質疑天文台有關做法。香港天文台事後解釋話，港內未有錄得持續的烈風，只需維持三號強風信號。及後天文台就熱帶氣旋警告系統作全面檢討，並就三號及八號信號注意事項 
應該將一切容易俾風吹倒嘅嘢綁實，特別係騎樓或者屋頂上嘅嘢。

三號之最

最早三號	
2008年颱風浣熊，喺4月18日20:40至4月20日01:30發出，發咗28個鐘50分鐘。

最遲三號
1974年颱風艾瑪，喺12月1日23:00至12月2日16:00發出，發咗17個鐘，都係唯一一次要喺12月發出三號信號。

最長三號
取代一號或直接發出嘅三號信號：1968年強烈熱帶風暴比絲，喺8月31日22:30至9月3日22:15懸掛，掛咗71個鐘45分鐘，懸掛同除下時間都係夏令時間。
取代八號信號嘅三號信號：1978年強烈熱帶風暴愛娜斯，喺7月27日13:30至7月29日17:25懸掛，掛咗51個鐘55分鐘，之後要再掛八號信號。

最短三號
取代一號或直接發出嘅三號信號：1966年強烈熱帶風暴瑪媚，喺7月17號06:00由一號信號改掛三號信號後，掛咗1個鐘就要改掛七號信號。
取代八號信號嘅三號信號：2004年熱帶風暴圓規，喺7月16號19:20由八號信號改發三號信號後，發咗1個鐘就直接取消所有熱帶氣旋警告信號。

最遠三號
用發出時計係1987年颱風林茵，掛三號信號嗰陣離香港800公里。
用取消時計係2020年熱帶低氣壓森拉克，遠離同取消三號信號嗰陣離香港成760公里，之後改發一號信號。
用最接近香港時計係2016年超強颱風莎莉嘉，最接近香港嗰陣離香港520公里。

香港熱帶氣旋警告信號